Çimeyêk hukmatê Îranî ra Reutersî rê qisey kerd û dazanayene, no peyam bi rayîrê temsîlkaranê Umanî ra ame dayene.
Çimeyê Îranijî vat, “Trump bi peyamê xo vano ke ê vera Îranî nêwazenê şer bikerê û xeylî babetan de wazenê Îran reyde munaqeşeyan bikerê.”  Eynî çimeyî vat, “Seba ke cewab ci rê bêro dayene wextêko kilm da” û seba cewabî zî bale ante serê lîderê dînî yê Îranî Ayetûllah Alî Hamaneyî. Selahîyetdarî vat, “Ma bi hawayêkê akerdeyî da zanayene, lîderê ma yê dînî vera heme munaqeşeyan o, labelê seba ke qerarêk bido peyam do ci rê bêro şawitene (...) Hetê bînî ra ma hîşyarîye daye selahîyetdarê Umanî ke eke hêrişêk vera Îranî bêro kerdene, netîceyê ney ê herêmî û mîyanneteweyî do bibê.”
